钦定古今图书集成/理学汇编/学行典/第259卷 > 鲁二征士
## 钦定古今图书集成/理学汇编/学行典/第259卷 > 鲁二征士

按《高士传》，鲁二征士者，皆鲁人也。高祖定天下，即皇
帝位，博士叔孙通白征鲁诸儒三十馀人，欲定汉《仪
礼》。二士独不肯行，骂通曰：“天下初定，死者未葬，伤者
未起，而欲起礼乐。礼乐所由起，百年积德而后可举。
吾不忍为公所为。公所为不合古，吾不行。公往矣，无
污我！”通不敢致而去。